**ՀԱՇՎԱՊԱՀԱԿԱՆ ՀԱՇՎԱՌՄԱՆ ԵՎ ԱՈՒԴԻՏՈՐԱԿԱՆ ԳՈՐԾՈՒՆԵՈՒԹՅԱՆ ՀԱՆՐԱՅԻՆ ՎԵՐԱՀՍԿՈՂՈՒԹՅԱՆ ԽՈՐՀՈՒՐԴ**

 N 1 - Լ

 «31» օգոստոսի 2020 թ.

**Ո Ր Ո Շ ՈՒ Մ**

**ԱՈՒԴԻՏՈՐՆԵՐԻ, ՓՈՐՁԱԳԵՏ ՀԱՇՎԱՊԱՀՆԵՐԻ ԵՎ ԱՈՒԴԻՏՈՐԱԿԱՆ ԿԱԶՄԱԿԵՐՊՈՒԹՅՈՒՆՆԵՐԻ ՌԵԵՍՏՐԻ ՎԱՐՄԱՆ ԿԱՐԳԸ ԵՎ ՌԵԵՍՏՐՈՒՄ ՆԵՐԱՌՎՈՂ ՏՎՅԱԼՆԵՐԻ ՆՎԱԶԱԳՈՒՅՆ ՑԱՆԿԸ ՍԱՀՄԱՆԵԼՈՒ ՄԱՍԻՆ**

Հիմք ընդունելով «Հաշվապահական հաշվառման և աուդիտորական գործունեության կարգավորման և հանրային վերահսկողության մասին» օրենքի 22-րդ հոդվածի 4-րդ մասը` Հաշվապահական հաշվառման և աուդիտորական գործունեության հանրային վերահսկողու­թյան խորհուրդը **որոշում է**`

1. Սահմանել աուդիտորների, փորձագետ հաշվապահների և աուդիտորական կազմակեր­պությունների ռեեստրի վարման կարգը՝ համաձայն հավելված 1-ի։
2. Սահմանել աուդիտորների, փորձագետ հաշվապահների և աուդիտորական կազմակեր­պությունների ռեեստրում ներառվող տվյալների նվազագույն ցանկը՝ համաձայն հավելված 2-ի։

 **ԽՈՐՀՐԴԻ ՆԱԽԱԳԱՀ՝ Ա. ՊՈՂՈՍՅԱՆ**

Հավելված 1

Հաշվապահական հաշվառման և աուդիտորական գործունեության հանրային վերահսկողության խորհրդի

2020թ. օգոստոսի 31-ի թիվ 1-Լ որոշման

ԱՈՒԴԻՏՈՐՆԵՐԻ, ՓՈՐՁԱԳԵՏ ՀԱՇՎԱՊԱՀՆԵՐԻ ԵՎ ԱՈՒԴԻՏՈՐԱԿԱՆ ԿԱԶՄԱԿԵՐՊՈՒԹՅՈՒՆՆԵՐԻ ՌԵԵՍՏՐԻ ՎԱՐՄԱՆ ԿԱՐԳ

I. ԸՆԴՀԱՆՈՒՐ ԴՐՈՒՅԹՆԵՐ

1. Աուդիտորների, փորձագետ հաշվապահների և աուդիտորական կազմակերպութ­յունների ռեեստրը (այսուհետ՝ Ռեեստր) «Հաշվապահական հաշվառման և աուդիտորական գործունեու­թյան կարգավորման և հանրային վերահսկողության մասին» օրենքով նախատեսված մասնա­գի­տացված կառույցի (այսուհետ՝ Մասնագիտացված կառույց) անդամ հանդիսացող աուդիտոր­ների, փորձագետ հաշվապահների և աուդիտորական կազմակերպությունների համակարգված ցուցակ է:
2. Աուդիտորների, փորձագետ հաշվապահների և աուդիտորական կազմակերպություն­ների միասնական ռեեստրը (այսուհետ՝ Միասնական ռեեստր) Մասնագիտացված կառույցների կողմից վարվող Ռեեստրներում ներառված տեղեկատվության հիման վրա «Հաշվապահական հաշվառման և աուդիտորական գործունեության կարգավորման և հանրային վերահսկողության մասին» օրենքով նախատեսված Հաշվապահական հաշվառման և աուդիտորական գործունեու­թյան հանրային վերահսկողության խորհրդի (այսուհետ՝ Խորհուրդ) կողմից վարվող՝ աուդիտոր­ների, փորձագետ հաշվապահների և աուդիտորական կազմակերպությունների համակարգված ցուցակ է:
3. Միասնական ռեեստրը և Ռեեստրը տվյալներ են պարունակում աուդիտորների, փորձա­գետ հաշվապահների և աուդիտորական կազմակերպությունների վերաբերյալ։
4. Միասնական ռեեստրը և Ռեեստրը վարվում են էլեկտրոնային եղանակով և հրապա­րակվում են համապատասխանաբար՝ ՀՀ ֆինանսների նախարարության և Մասնագի-տացված կառույցի պաշտոնական ինտերնետային կայքերում:

II. ՄԻԱՍՆԱԿԱՆ ՌԵԵՍՏՐՈՒՄ ԵՎ ՌԵԵՍՏՐՈՒՄ ՏՎՅԱԼՆԵՐԻ ՄՈՒՏՔԱԳՐՈՒՄԸ

5. Մասնագիտացված կառույցի անդամների վերաբերյալ տեղեկությունները Ռեեստրում պետք է ներառվեն անդամակցության վերաբերյալ որոշման ընդունման ամսաթվին հաջորդող օրվանից սկսած՝ 7 աշխատանքային օրվա ընթացքում: Նշված տեղեկությունները Մասնագի­տաց­ված կառույցը Խորհուրդ է ներկայացնում 7 աշխատանքային օրվա ընթացքում:

6. Մասնագիտացված կառույցի անդամի անդամակցության դադարեցման վերաբերյալ տեղեկությունները պետք է ներառվեն Ռեեստրում անդամակցության դադարեցման ամսաթվին հաջորդող օրվանից սկսած՝ 7 աշխատանքային օրվա ընթացքում: Նշված տեղեկությունները Մասնագիտացված կառույցը Խորհուրդ է ներկայացնում 7 աշխատանքային օրվա ընթացքում:

7. Մասնագիտացված կառույցի անդամները պարտավոր են իրենց մասին Ռեեստրում պարունակվող տեղեկությունների փոփոխությունները պատշաճ ձևով հայտնել Մասնագիտաց­ված կառույցին այդպիսի փոփոխությունների առաջացման ամսաթվին հաջորդող օրվանից սկսած՝ 10 աշխատանքային օրվա ընթացքում: Նշված տեղեկությունները Մասնագիտացված կառույցը 7 աշխատանքային օրվա ընթացքում ներառում է Ռեեստրում և ներկայացնում է Խորհրդին:

8. Մասնագիտացված կառույցն իր անդամների նկատմամբ «Հաշվապահական հաշվառման և աուդիտորական գործունեության կարգավորման և հանրային վերահսկողության մասին» օրենքով նախատեսված կարգապահական պատասխանատվության միջոց կիրառելու վերա­բեր­յալ որոշման ընդունման հաջորդ օրվանից սկսած՝ 7 աշխատանքային օրվա ընթացքում, համապատասխան տվյալները ներառում է Ռեեստրում և որոշման մասին գրավոր տեղեկաց­նում է Խորհրդին։

9. Խորհուրդն իր աշխատակազմի միջոցով ապահովում է Մասնագիտացված կառույցի կողմից ստացված տեղեկատվության գրանցումը Միասնական ռեեստրում՝ տեղեկատվությունը ստանալուց հետո 7 աշխատանքային օրվա ընթացքում։

III. ՌԵԵՍՏՐՈՒՄ ՏԵՂԵԿԱՏՎՈՒԹՅԱՆ ՊԱՀՊԱՆՈՒՄԸ

10. Միասնական ռեեստրում և Ռեեստրում առկա տեղեկատվությունը պետք է պահպանվի առնվազն 5 տարի ժամկետով։

Հավելված 2

Հաշվապահական հաշվառման և աուդիտորական գործունեության հանրային վերահսկողության խորհրդի

2020թ. օգոստոսի 31-ի թիվ 1-Լ որոշման

ԱՈՒԴԻՏՈՐՆԵՐԻ, ՓՈՐՁԱԳԵՏ ՀԱՇՎԱՊԱՀՆԵՐԻ ԵՎ ԱՈՒԴԻՏՈՐԱԿԱՆ ԿԱԶՄԱԿԵՐՊՈՒԹՅՈՒՆՆԵՐԻ ՌԵԵՍՏՐՈՒՄ ՆԵՐԱՌՎՈՂ ՏՎՅԱԼՆԵՐԻ ՆՎԱԶԱԳՈՒՅՆ ՑԱՆԿ

1. Ռեեստրը Մասնագիտացված կառույցի անդամ հանդիսացող աուդիտորների և փորձա­գետ հաշվապահների վերաբերյալ պետք է ներառի հետևյալ նվազագույն տվյալները․

1) Ռեեստրում անդամի անհատական գրանցման համարը (օրինակ՝ անդամակցության վկայականի համարը), գրանցման ամսաթիվը․

2) անունը, ազգանունը, հայրանունը, ծննդյան ամսաթիվը.

3) բնակության կամ գրանցման վայրի հասցեն, էլեկտրոնային փոստի հասցեն.

4) որակավորման վկայականի համարը, տրամադրման ամսաթիվը, գործողության ժամ­կետը, վկայականը տրամադրած Մասնագիտացված կառույցի անվանումը․

5) եթե անդամն աշխատում է աուդիտորական կազմակերպությունում, ապա այդ աուդիտո­րա­կան կազմակերպության անվանումը և Ռեեստրում անհատական գրանցման համարը.

6) աուդիտորի՝ աուդիտորական կազմակերպության սեփականատեր (մասնակից, բաժնե­տեր) լինելու վերաբերյալ տեղեկատվությունը.

7) անդամի նկատմամբ իրականացված վերջին արտաքին գնահատման ամսաթիվը և գնա­հատ­ման արդյունքը.

8) կարգապահական պատասխանատվության ենթարկված լինելու դեպքում՝ խախտման բնույթը, կիրառված կարգապահական պատասխանատվության միջոցի տեսակը և կիրառման ամսաթիվը.

9) աուդիտորի համար տեղեկություններ այլ երկրներում որպես աուդիտոր գրանցված լինելու մասին՝ յուրաքանչյուր գրանցման համար նշելով գրանցող մարմինը, գրանցման համարը (եթե առկա է).

10) Մասնագիտացված կառույցին անդամակցության դադարեցման վերաբերյալ տեղեկատ­վու­թյունը:

2. Ռեեստրը Մասնագիտացված կառույցի անդամ հանդիսացող աուդիտորական կազմա­կեր­պությունների վերաբերյալ պետք է ներառի հետևյալ նվազագույն տվյալները.

1) Ռեեստրում անդամի անհատական գրանցման համարը (օրինակ՝ անդամակցության վկայականի համարը), գրանցման ամսաթիվը․

2) կազմակերպության լրիվ անվանումը, կազմակերպաիրավական ձևը․

3) կազմակերպության պետական գրանցման համարը, ՀՎՀՀ-ն.

4) կազմակերպության գտնվելու վայրի և գործունեության վայրի հասցեն, էլեկտրոնային փոստի հասցեն, կոնտակտային հեռախոսահամարը, ինտերնետային կայքի հասցեն.

5) կազմակերպության սեփականատերերի (մասնակիցների, բաժնետերերի) վերաբերյալ տեղեկատվությունը (անվանում կամ անուն, ազգանուն, հայրանուն և, առկայության դեպքում, Ռեեստրում անհատական գրանցման համարը), ինչպես նաև սեփականատերերի (մասնակից­ների, բաժնետերերի) մասնակցության չափը.

6) կազմակերպության կոլեգիալ և (կամ) միանձնյա գործադիր մարմնի անդամների անունը, ազգանունը և հայրանունը և, առկայության դեպքում, Ռեեստրում անհատական գրանցման համարը.

7) աուդիտոր հանդիսացող աշխատակիցների անունը, ազգանունը, հայրանունը և Ռեեստրում անհատական գրանցման համարը.

8) կազմակերպության նկատմամբ իրականացված վերջին արտաքին գնահատման ամսա­թիվը և գնահատման արդյունքը․

9) կարգապահական պատասխանատվության ենթարկված լինելու դեպքում՝ խախտման բնույթը, կիրառված կարգապահական պատասխանատվության միջոցի տեսակը և կիրառման ամսաթիվը.

10) բոլոր մասնաճյուղերի և ներկայացուցչությունների (եթե առկա է) գտնվելու վայրի հասցեն.

11) տեղեկություններ աուդիտորական կազմակերպությունների միջազգային ցանցերին անդամակցության (կամ այլ մասնակցության) մասին՝ յուրաքանչյուր միջազգային ցանցի համար նշելով այդ ցանցի բոլոր անդամների անվանումները և գտնվելու վայրի հասցեները, կամ նշելով, թե ինչպես կարելի է ստանալ այդ տեղեկատվությունը.

12) տեղեկություններ այլ երկրներում որպես աուդիտորական կազմակերպություն (կամ նմանատիպ այլ անձ) գրանցված լինելու մասին՝ յուրաքանչյուր գրանցման համար նշելով գրանցող մարմինը, գրանցման համարը (եթե առկա է).

13) կազմակերպության գործունեության դադարեցման վերաբերյալ տեղեկատվությունը։

3. Միասնական ռեեստրը պետք է ներառի աուդիտորների, փորձագետ հաշվապահների և աուդիտորական կազմակերպությունների վերաբերյալ հետևյալ նվազագույն տվյալները.

1) Մասնագիտացված կառույցի լրիվ անվանումը, որին անդամակցում է աուդիտորը, փորձագետ հաշվապահը կամ աուդիտորական կազմակերպությունը, ինչպես նաև այդ կառույցի գտնվելու վայրի և գործունեության վայրի հասցեները և ինտերնետային կայքը․

2) սույն հավելվածի 1-ին և 2-րդ կետերով սահմանված տեղեկատվությունը։